De seguit lancèc Aiax ua reludenta lança contra Polidamant, que ja se n’anaue; aguest hec un bot ath costat e l’evitèc, desliurant-se dera nera mòrt; mès, ça que la, la recebec Arquelòc, hilh d’Antenor, a qui es dius auien destinat a morir: era lança se clauèc ena union deth cap damb eth còth, en prumèr uas rodet, e braquèc es dus ligaments; queiguec eth guerrèr, e cap, boca e nassi arribèren en solèr abans qu’es cames e es jolhs.